ОШ „Вук Караџић“

Број:502/VI

Датум: 10.5.2023.

В р а њ е

На основу члана 119. став 1. тачка 1) Закона о основама система образовања и васпитања *("Сл. гласник РС", бр. 88/2017, 27/2018-др.закони, 10/2019, 6/2020 и 129/2021),*Посебног колективног уговора за запослене у основним и средњим школама и домовима ученикаи члана 51. став 1. тачка 1) Статута школе, Школски одбор ОШ „Вук Караџић“ Врање, на седници одржаној дана

10. 5. 2023. године доноси:

**ПРАВИЛНИК О ПОХВАЉИВАЊУ И НАГРАЂИВАЊУ УЧЕНИКА И ЗАПОСЛЕНИХ**

**У ОШ „ВУК КАРАЏИЋ“ У ВРАЊУ**

**OПШТE OДРEДБE**

**Члaн 1.**

Правилником о похваљивању и награђивању ученика и запослених у Основној школи ''Вук Караџић'' Врање, прописују се врсте похвала и награда које могу добити ученици, и запослени као и услови и начин њиховог додељивања, надлежност органа школе за доношење одлуке о награђивању и висини награде

Овим правилником се регулише поступак, начин избора и бодовања постигнућа ученика/це, ради избора ученика/це генерације и спортисте генерације завршног разреда на крају сваке наставне године.

**ПОХВАЛЕ, НАГРАДЕ И ДИПЛОМЕ УЧЕНИКА**

**Члан 2.**

Похвале, награде и дипломе додељују се ученицима за укупан успех у учењу и владању, за успех у раду и учењу у појединим наставним предметима, те за успешно учешће у ваннаставним активностима.

**ПОХВАЛЕ**

**Члан 3.**

Ученик може добити похвалу:

1) за одличан успех и примерно владање

2) за постигнут изузетан успех из појединих наставних области, као и за изузетан успех у појединим ваннаставним активностима

3) за освојено прво, друго или треће место на такмичењима

4) за ученика генерације

5) за спортисту генерације и

6) посебно признање.

**Члан 4.**

Похвала ''Ученик генерације'' и ''Спортиста генерације'' додељује се ученику завршног разреда који се у својој генерацији највише истакао у учењу и владању, односно у спортским активностима школе.

**Члан 5.**

У име Наставничког већа директор школе може јавно похвалити или наградити појединог ученика, групу ученика или одељењску заједницу, тј. оне који су учествовали у друштвеним акцијама или јавним манифестацијама (у којима су постигли запажене резултате, а тиме допринели афирмацији школе као целини), оне који су учествовали у разним хуманитарним и осталим активностима, оне који су постигли резултате на такмичењима (општинском, регионалном, републичком или међународном), оне који су се истицали у учењу или који су узори другим ученицима својим учењем и владањем и који су редовно похађали наставу, показали се као добри и сарадљиви другови и слично.

**Члан 6.**

Без обзира на изузетне резултате у наставним и ваннаставним активностима, ученици којима су изречене васпитно-дисциплинске мере или имају оцену из владања: врлодобро, добро, задовољавајуће и незадовољавајуће или који нису уредно похађали наставу не могу бити награђени и похваљени.

**Члан 7.**

Похвале могу бити писмене и усмене, а саопштавају се пред одељењем, свим запосленима у школи, пред наставницима и родитељима, односно другим законским заступницима ученика, као и јавно, на пригодним свечаностима које школа организује (Дан Светог Саве и Дан школе), са циљем подстицања и мотивисања свих ученика школе на постизање најбољих резултата у учењу, владању и учешћу у различитим организованим ваннаставним активностима.

**НАГРАДЕ**

**Члан 8.**

Награде се додељују ученицима као признање за изузетан успех постигнут у учењу и раду у свим наставним и ваннаставним активностима, као и признање за освојено место на такмичењима које је школа организовала или у њима учествовала.

**Члан 9.**

Награде се додељују на крају наставне године.

**Члан 10.**

Награде додељује Наставничко веће школе, на предлог одељењског старешине, односно наставника разредне наставе, по прибављеном мишљењу Одељењског већа.

**Члан 11.**

Награде ученицима могу додељивати и донатори, односно спонзори, на основу критеријума које пропишу својим актима.

Награде из става 1 овог члана могу се додељивати ученицима само преко школе, уз активно учешће и мишљење стручних органа школе о додељивању ове награде.

**Члан 12.**

Награде се могу додељивати у виду посебних диплома, уверења, књига, а у изузетним случајевима, и у новчаним износима.

Ученици се могу наградити и на следећи начин:

1) бесплатним екскурзијама

2) посетом позоришним и биоскопским представама, концертима, спортским

манифестацијама и сл.

3) куповином књига, спортске опреме, школских реквизита и прибора и сл.

**Члан 13.**

Поједином ученику може се доделити истовремено и похвала и награда.

**Члан 14.**

Ученик је ослобођен редовне наставе због припрема за такмичење, и то:

1) **један** дан за општинско такмичење

2**) два** дана за окружно такмичење

3) **три** дана за републичко такмичење.

Право на ослобађање ученик остварује пласманом на претходном такмичењу. Право на ослобађање може се користити искључиво у функцији припрема за такмичење. Ако је такмичење радног дана, ученик је ослобођен наставе (осим за школско такмичење).

**ДИПЛОМЕ**

**Члан 15.**

**Ученику који у току стицања основног образовања и васпитања остварује изузетне**

**резултате у основној школи додељују се следеће дипломе:**

1. **Диплома “Вук Караџић**
2. **Диплома “Доситеј Обрадовић” за изузетне резултате из обавезних предмета и изборног програма прописаних планом и програмом.**

**Члан 16.**

**Диплома “Вук Караџић”**

**Диплома “Вук Караџић” додељује се ученику ако на крају сваке школске године у току стицања основног образовања и васпитања постигне одличан успех из свих обавезних предмета, изборних програма и активности прописаних планом и програмом наставе и учења и има примерено владање.**

**Ако добије најмање једну диплому „Доситеј Обрадовић“**

**Диплома”Доситеј Обардовић”**

**Члан 17.**

**Диплома”Доситеј Обрадовић” додељује се ученику за изузетне резултате из обавезног предмета односно изборног програма ако ученик**

**1) постигне најмање врло добар општи успех и примерно владање на крају сваке школске године**

**2) постигне одличан успех из одговарајућег обавезног предмета или изборног програма други старни језик, односно “истиче се” из изборног програма на крају сваке школске године**

**3) у току школовања из тог обавезног предмета односно изборног програма добије једну од прве три награде на општинском, градском, окружном, републичком или међународном нивоу такмичења из тог обавезног предмета, односно изборног програма у складу са календаром такмичења и смотри ученика основних школа.**

**Изузетно, у случају да такмичење из одговарајучег предмета и изборног програма није дефинисано календаром такмичења, диплома “Доситеј Обрадовић” додељује се ученику који поред услова из става 1. тачке 1. и 2. овог члана испољи и постигне потпуније и шире познавање садржаја тог обавезног предмета и изборног програма него што је предвиђено планом и програмом наставе и учења, а што је предвиђено школским актима.**

**Ученику се може доделити више диплома “Доситеј Обрадовић” под условима утврђеним овим правилником.**

**Посебно признање**

Посебно признање додељује Наставничко веће на предлог одељењског већа као признање за постигнут изузетан успех у учењу и владању у свим наставним и ваннаставним активностима, као и признање за освојено место на такмичењима.

Посебно признање може добити један а највише два ученика/це завршног разреда.

**КРИТЕРИЈУМИ ЗА ИЗБОР УЧЕНИКА ГЕНЕРАЦИЈЕ**

**Члан 18.**

Елементи који се бодују при избору ученика генерације су:

1) успех у учењу и владању

2) успех на такмичењима из наставних предмета организованих од стране Министарства просвете,

3) успех на спортским такмичењима организованим од стране Министарства просвете,

4) успех на конкурсима, изложбама, смотрама у организацији Министарства просвете

5) успех кандидата на конкурсима, смотрама, изложбама које нису у организацији Министарства просвете.

6) активности и доприноси на школским манифестацијама.

**Члан 19.**

1. **Успех на такмичењима из наставних предмета организованих од стране**

**Министарства просвете.**

|  |  |  |  |
| --- | --- | --- | --- |
| **Ранг листа** | **Прво место** | **Друго место** | **Треће место** |
| Општинско такмичење/градско | 3 | 2 | 1 |
| Окружно такмичење | 6 | 5 | 4 |
| Регионално такмичење | 9 | 8 | 7 |
| Републичко такмичење | 12 | 10 | 8 |
| Међународно такмичење | 15 | 13 | 11 |
|  |  |  |  |

Уколико је екипно такмичење из наставних предмета, члан екипе добија 30% од бодова предвиђених за појединачно такмичење (заокружено на две децимале).

**2. Успех на такмичењима из страних језика која нису у организацији Министарства**

**Просвете (HYPPO, Frankofonija…):**

**I ниво II ниво**

1. место 0,50 бода 1. место 2 бода
2. место 0,30 бода 2, место 1,50 бода
3. место 0,20 бода 3. место 1 бод

**III ниво**

1. место 3 бода
2. место 2.50 бода
3. место 2 бода.

**3. Успех на спортским такмичењима организованих од стране Министарства**

**просвете:**

|  |  |  |  |
| --- | --- | --- | --- |
| **Ранг листа** | **Прво место** | **Друго место** | **Треће место** |
| Општинско такмичење | 3 | 2 | 1 |
| Окружно такмичење | 6 | 5 | 4 |
| Регионално такмичење | 9 | 8 | 7 |
| Републичко такмичење | 12 | 10 | 8 |
| Међународно такмичење | 15 | 13 | 11 |

Уколико је екипно такмичење из спортских активности, члан екипе добија 20% од бодова предвиђених за појединачно такмичење (заокружено на две децимале).

**4. Успех на конкурсима,** **изложбама, смотрама у организацији Министарства**

**Просвете.**

**За постигнуте резултате** ученик добија 50% од бодова предвиђених за такмичења из наставних предмета организованих од стране министарства просвете.

**5. Успех кандидата на конкурсима, изложбама, смотрама који нису у организацији**

**Министарства просвете.**

За постигнуте резултате ученик добија 25% од бодова предвиђених за такмичења из наставних предмета организованих од стране министарства просвете.

Уколико је учешће екипно, члан екипе добија 20% од бодова предвиђених за појединачно такмичење (заокружено на две децимале).

**6. Активности и доприноси у раду на школским манифестацијама.**

1. Активно учешће и допринос на школским манифестацијама – 0,5 бодова по манифестацији (Свети Сава, Дан школе, науке и слично).

**ПОСТУПАК И РОКОВИ ЗА ИЗБОР УЧЕНИКА ГЕНЕРАЦИЈЕ**

**Члан 20.**

За ученика генерације могу да конкуришу сви ученици који задовољавају опште услове и може бити предложено више кандидата по одељењу.

**Члан 21.**

Предлог за кандидата ученика генерације дају одељењске старешине ученика завршног разреда, по прибављеном мишљењу Ученичког парламента на седници Одељењског већа, за текућу школску годину.

Одељењски старешина са предложеним кандидатима попуњава Образац који је саставни део овог Правилника и пише образложење предлога. Образац и мишљење достављају се Одељењском већу на седници на којој се утврђује општи успех на крају осмог разреда.

Предлог за именовање ученика генерације, са бодовном листом и пратећом документацијом јавно се презентује Комисији коју чине чланови одељењског већа. Бодовање кандидата за ученика генерације врши се на основу докумената и педагошке документације и евиденције школе (потврде, писмене и образложене изјаве наставника, записника и друго), диплома и званичних извештаја организатора такмичења.

Резултати у обрасцу морају бити образложени и документовани.

Након прикупљања и провере података врши се бодовање кандидата према критеријумима и сачињава се ранг-листа предложених кандидата и сачињава се записник.

Одлуку о проглашењу ученика генерације доноси Наставничко веће на седници када утврђује успех ученика 8. разреда

**Члан 23.**

Ученика који по критеријумима има највише бодова и позитивно мишљење Ученичког парламента Наставничко веће проглашава учеником генерације,

**Похвала ''Ученик генерације''може да се додели само једном ученику.**

Ученик који је незадовољан одлуком о проглашењу ученика генерације има право приговора Школском одбору.

Образложен приговор се подноси Школском одбору у року од три дана од дана пријема обавештења о изабраном ученику генерације.

Школски одбор о приговору кандидата на одлуку Наставничког већа одлучује најкасније у року од пет дана од пријема Приговора.

Одлука Школског одбора је коначна.

**Члан 24.**

Ученик генерације се проглашава јавно на свечаности поводом завршетка школске године.

Фотографије и биографије ученика генерације, проглашених по годинама, истичу се на зиду у холу школе.

Ученику генерације додељује се поклон, у складу са могућностима школе.

**СПОРТИСТА ГЕНЕРАЦИЈЕ**

**Члан 25.**

Похвала „Спортиста генерације“ додељује се једном ученику завршног разреда који је у току школовања постигао изузетне резултате у спортским активностима и постигао најмање врло добар општи успех и примерно владање.

Похвалу из става 1. овог члана на предлог Стручног већа наставника физичког васпитања а по прибављеном мишљењу Одељењског већа, и Ученичког парламента додељује Наставничко веће.

**Члан 26.**

Похвале „Ученик генерације“ и Спортиста генерације“ и „Посебно признање“ израђују се на посебном обрасцу који потписује директор школе и јавно се саопштавају пред ученицима и органима Школе.

**НАГРАДЕ ЗАПОСЛЕНИМА**

**Члан 27.**

**Запослени се могу наградити у виду похвале, награде у виду увећања броја дана годишњег одмора или новчане награде.**

**Директор школе може усмено похвалити наставника или стручног сарадника на седници Наставничког већа за успешно реализован наставни процес, огледни час, предавање, организацију приредбе или опште залагање у раду школе.**

**Увећање броја дана годишњег одмора**

**Члан 28.**

**Запосленом се може увећати број дана годишњег одмора за остварене резултате и то:**

**1.за остварене изузетне резултате 4 радна дана**

**Под изузетним резултатима подразумева се освојено прво, друго или треће место на републичком такмичењу.**

**2. за врло успешне резултате 3 радна дана**

**Под врло успешним резултатима подразумева се освојено прво, друго или треће место на окружном такмичењу,**

**3.за успешне резулте 2 радна дана**

**Успешни резултати подразумевају освојено прво, друго или треће место на општинско такмичењу.**

**4. Запосленом се може увећати број дана годишњег одмора и за изузетно залагање и допринос у реализацији повећаног обима посла, прековременог рада, активностима на реализацији завршног испита, реализаицији приредби и представа.**

**Запосленом се може увећати годишњи одмор само по једној од напред наведених категорија.**

**Новчане награде**

**Члан 29.**

**Новчана награда се даје за изузетно залагање и успешан рад у настави или раду секција као и на такмичењима и манифестацијама, наставнику или стручном сараднику на предлог директора а по одлуци наставничког већа.**

**Новчану награду може добити и други запослени у школи на предлог директора школе.**

**Новчану награду може добити запослени ако школа поседује сопствена средства.**

**Новчана награда се одређује у фиксном износу.**

**Начин и износ одређивања награде зависи од новчаних средстава са којима школа располаже**

**Поступак додељивања награде запосленима**

**Члан 30.**

**Предлог за награђивање запослених може дати сваки запослени, директор, стручни органи школе и тимови.**

**Наставничко веће се изјашњава о прелдогу за награђивање.Предлог висине новчане награде запосленом као и коначну одлуку о висини средстава доноси директор.**

**Директор школе подноси извештј Наставничком већу и Школском одбору о висини новчане награде запослених на годишњем нивоу.**

**ПРЕЛАЗНЕ И ЗАВРШНЕ ОДРЕДБЕ.**

**Члан 31.**

**За све што није регулисано овим правилником примењиваће се одредбе Посебног колективног уговора и Статута.**

**Члан 32.**

**Поступак измене и допуне овог правилника врши се на начин и поп поступку утврђеном за његово доношење.**

**О спровођењу одредаба овог Правилника стара се директор школе**

**Члан 33.**

**Правилник ступа на снагу 8 дана од објављивања на огласној табли школе..**

**Даном ступања на снагу овог Правилника престаје да важи правилник број 156/4 од 09.10.2020..године.**

**Председник Школског одбора**

**Душан Стевановић**

**Правилник је објављен на огласној табли дана 12.5.2023. године.**

**ОБРАЗАЦ ПРИЈАВЕ**

**ЗА ИЗБОР УЧЕНИКА ГЕНЕРАЦИЈЕ ОШ ,,ВУК КАРАЏИЋ”**

ОПШТИ ПОДАЦИ О УЧЕНИКУ

|  |  |
| --- | --- |
| **Име и презиме ученика** |  |
| **Адреса ученика** |  |
| **Разред и одељење** |  |
| **Контакт телефон** |  |
| **e-mail адреса** |  |

Приложена документација (заокружити):

1. Фотокопија сведочанства да не

2. Потврда организатора такмичења да је ученик-ца освојио-ла награду да не

ПЛАСМАН УЧЕНИКА НА ТАКМИЧЕЊИМА

Освојене награде у току школовања (навести све награде за које су приложени докази); написати редом: предмет, ниво, освојено место:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
7. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
8. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
9. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
10. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
11. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
12. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
13. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
14. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
15. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
16. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
17. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
18. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
19. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
20. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

РУКОВОЂЕЊЕ УЧЕНИЧКИМ ПАРЛАМЕНТОМ

Приложити Изјаву одељењског старешине и/или координатора Ученичког парламента – за сваку годину руковођења или учешћа у раду

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ВАННАСТАВНЕ АКТИВНОСТИ ПРЕДВИЂЕНЕ ГОДИШЊИМ ПЛАНОМ РАДА ШКОЛЕ

Приложити Изјаву координатора одређене школске манифестације,о дељењског старешине, предметног наставника и/или координатора пројектног тима, као и фотокопију диплома, потврде о школовању и свих других релевантних показатеља

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
7. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
8. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
9. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
10. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ДИПЛОМЕ

Диплома ,,Вук Караџић'' да не

Подносилац пријаве \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Датум\_\_\_\_\_\_\_\_\_\_\_\_, у Врању.